Муниципалитетса юрнуöдысьясöс удж вывсьыс мездöмыс оз вермы лоны сöмын коммунальнöй овмöсын тырмытöмторъясысь

Коми Республикаса Юралысь Вячеслав Гайзер ошкис Россияса генеральнöй прокурор Юрий Чайкалысь вöзйöмсö сы йылысь, медым губернаторъяс муниципалитетса юрнуöдысьясöс вермисны мездыны чинысь кокньöдöм пöрадок серти. Татшöм водзмöстчöмöн генпрокурор сёрнитiс видеоконференция дырйи Россияса Президентлысь тшöктöмъяс збыльмöдöм кузя.

«Тайö бур вöзйöм. Ме весиг эг эськö йит чинысь мездан механизмсö оланiн да коммунальнöй овмöсын нелючкияскöд, а ёнджыкасö сыкöд, кор йöзыс оз пöртны олöмö ассьыныс могъяссö, либö асланыс уджöн янöдöны муниципальнöй власьтсö. Та дырйи татшöм чиновникъяссö колö вештыны чинысь кокниджык пöрадок серти – тайöс корö олöмыс, тайö колö гражданалöн интересъяслы.

Татшöм механизмыс талун уджалö губернаторъяс серти, и сылы татшöмöн и колö лоны. Сэк, кор чина морт оз сьöлöмсяньыс пöрт олöмö ассьыс уджмогъяссö, а тайö вайöдö муниципалитетса либö субъектса олысьяслысь правояс торкалöмö, татшöм чиновникöс колö мездыны чинысь», – пасйис Коми Республикаса Юралысь.